da vi en nn en sv da de hbs_lat en en da da da da da da da da da da da da da da da da da da da da da da en da da da da da de hbs_lat en de is da da de da sv de da en en da da sv de da de da de da nl de en fr de es da da nn da
Fora Fagkursus - For undervisere
I en aftenskole eller forening har du mulighed for at videreformidle din faglige viden og kunne til andre voksne gennem afholdelse af kurser, som du selv planlægger.
Du ansættes i en aftenskole i forhold til det eller de kurser, som du i samarbejde med skolelederen planlægger og får kursister til.
Der stilles ingen krav om formelle kvalifikationer til underviseren. Det betyder, at der ikke stilles krav om bestemte uddannelser eller eksaminer som grundlag for ansættelsesforholdet og som betingelse for at kunne undervise i aftenskolen. Det er op til skolelederen og/eller bestyrelsen at vurdere den enkelte undervisers forudsætninger for at undervise, og på det grundlag indgå en aftale.
Til gengæld kan man sige, at der stilles krav om reelle faglige og pædagogiske kvalifikationer. Dvs:
at underviseren har stor faglig viden og indsigt i det emne, der undervises i.
at underviseren kan planlægge, strukturere og gennemføre et undervisningsforløb på en pædagogisk forsvarlig måde
Voksenuddannelsesområdet er i stadig udvikling, og deltagerne stiller større og større krav til undervisningen i aftenskolen. Vi anbefaler derfor, at undervisere i aftenskolen holder sin viden ajour såvel fagligt som pædagogisk.
I Fora anbefaler vi at gennemføre et voksenpædagogisk grundkursus, hvis man vil undervise i aftenskolen. Du kan læse mere om kursusmulighederne på Pædagogisk efteruddannelse
I Fora lægger vi vægt på, at underviserne i vores foreninger er bevidst om den folkeoplysende kontekst, man underviser i, når man underviser i en aftenskole/forening. Derfor har vi sammen med de øvrige oplysningsforbund udviklet et kursus for nye undervisere, der hedder Folkeoplysningens Grundkursus – FGK. Du kan læse mere om kurset på Folkeoplysningens Grundkursus
Når man underviser i en aftenskole/forening, der er medlem af Fora, så gør man det på grundlag af Foras værdisæt og kernefortælling. Værdimæssigt adskiller Foras sig fra de øvrige oplysningsforbund. Det vil vi gerne have at underviserne ved og mærker, og det vil vi gerne have kursisterne ved og mærker. Det stiller krav til underviserne om at relatere sin undervisning til Foras værdisæt.
Se også Folkeoplysningens værdier og Foras kernefortælling for mere information.
Digitale hjælpemidler i undervisningen
Et væsentligt indsatsområde i Fora i forbindelse med udviklingen af den folkeoplysende voksenundervisning er digital læring. Digitale redskaber bliver en mere og mere integreret del af vores liv, også i undervisnings- og læringssammenhænge. Det skal derfor være muligt for underviserne at hente inspiration til, hvordan man let kan integrere de efterhånden helt almindelige digitale hjælpemidler som fx Facebook, video, Dropbox og så videre i sin undervisning og samtidig opnå væsentlige pædagogiske og læringsmæssige fordele.
Sammen med de øvrige oplysningsforbund har vi derfor udviklet en inspirationshjemmeside - dendigitaleunderviser.dk
Der kan du også møde underviseren Marc og læse mere om mulighederne.
I Fora vil vi gerne støtte op om, at vores foreninger har de bedst kvalificerede undervisere. Det er derfor muligt gennem et ansættelsesforhold hos en af vores foreninger at opnå støtte til nedbringelse af udgifterne i forbindelse med efteruddannelse.
Læs mere under Støtte til kurser
Fakta - til underviseren
Gammel Kongevej 39G, 1.
Telefon: 33 93 00 96
Telefontid: mandag - fredag: 9.00 - 15.00
Frit Broderi - modul 8
Klassisk Knipling - modul 2
Frit Broderi - modul 1
Frit Broderi - modul 1
Klassisk Knipling - modul 3